દાદા પરિવાર સાથે જોડાયા પછી હું વીતી ગયેલા વર્ષ ઉપર નજર નાખું છું તો મારી જાતને ભાગ્યશાળી માનું છું. કોલકત્તા, અડાલજ, નરોડા, મુંબઈ અને અમદાવાદની જ્ઞાનવિધિમાં બેસવાથી, માર્ચ ૨૦૦૮માં પૂજ્ય નીરુમાના સમાધી સ્થળનું લોકાર્પણ, ઓગસ્ટ ૨૦૦૮માં પારાયણ, અને નવેમ્બર ૨૦૦૮ની જન્મજયંતીમાં, ભાગ લેવાથી મને શક્તિ મળી હોય એવું લાગે છે. મારા કોઈપણ પ્રયત્ન વિના દાદાશ્રીના આશીર્વાદ મારી ઉપર વરસી રહ્યા છે. ઘણી વખત હું વિચારું છું કે જો દાદા ન મળ્યા હોત તો મારું શું થાત? હું મારું હવે પછીનું જીવન અડાલજમાં, જ્ઞાનીના સાનિધ્યમાં વિતાવવા માગું છું એટલે મારી કોલકત્તાની ફાઈલો ઓછી કરવા લાગ્યો છું.